După ce s-a făcut cunoscut ca poet și dramaturg, Sandu Teleajen a publicat câteva romane erotice fără valoare. "Drumul dragostei" (1935) prezintă problemele sentimentale ale unui bărbat pe nume Corneliu, care a suferit o inhibiție sexuală în tinerețe după ce fusese respins de Nuța și va fi vindecat mai târziu de aceeași femeie, care căzuse între timp în patima prostituției. Romanul, a cărui acțiune se petrece în timpul războiului, abundă în scene senzuale și nu urmărește evoluția psihologică a personajelor. "Legiunea de onoare" (1940) este un roman de război care, fără a avea „o viziune măreață și impresionantă” a evenimentelor istorice din perioada Războiului de Întregire, conține mai multe pagini emoționante, lipsite de patetism.